title: 2009/618/EK: A Tanács határozata ( 2009. július 27. ) a Cotonoui Megállapodás 96. cikke alapján a Guineai Köztársasággal folytatott konzultációs eljárás lezárásáról

text:
               19.8.2009

               HU

               Az Európai Unió Hivatalos Lapja

               L 214/34

      A TANÁCS HATÁROZATA

   (2009. július 27.)
   a Cotonoui Megállapodás 96. cikke alapján a Guineai Köztársasággal folytatott konzultációs eljárás lezárásáról
   (2009/618/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az egyrészről az afrikai, karib-tengeri és csendes-óceáni térség országai, másrészről az Európai Közösség és tagállamai között 2000. június 23-án Cotonou-ban aláírt (1) és 2005. június 25-én Luxembourgban módosított (2) partnerségi megállapodásra (a továbbiakban: Cotonoui Megállapodás) és különösen annak 96. cikkére,
   tekintettel a meghozandó intézkedések és az AKCS–EK partnerségi megállapodás végrehajtásával kapcsolatos, a tagállamoknak a Tanács keretében ülésező kormányképviselői által elfogadott belső megállapodásra (3) és különösen annak 3. cikkére,
   tekintettel a Bizottság javaslatára,
   mivel:

               (1)

               A Cotonoui Megállapodás 9. cikkében említett alapvető elemeket megsértették.

               (2)

               A Cotonoui Megállapodás 96. cikkének megfelelően 2009. április 29-én konzultációkat kezdtek a Guineai Köztársasággal az afrikai, karib-tengeri és csendes-óceáni térség országai csoportjának képviselői jelenlétében, amelyek során a hatalmon lévő katonai junta és az átmeneti kormány képviselői kielégítő javaslatokat és kötelezettségvállalásokat terjesztettek elő,

         A KÖVETKEZŐKÉPPEN HATÁROZOTT:
   1. cikk
   A Guineai Köztársasággal a Cotonoui Megállapodás 96. cikkének megfelelően folytatott konzultációk lezárultak.
   2. cikk
   A mellékletben foglalt levélben megállapított intézkedéseket, mint a Cotonoui Megállapodás 96. cikke (2) bekezdésének c) pontjában említett megfelelő intézkedéseket, a Tanács elfogadta.
   3. cikk
   Ez a határozat az elfogadása napján lép hatályba.
   Ez a határozat 2011. július 27-én hatályát veszti. E határozatot rendszeresen, legalább hathavonta felülvizsgálják az Európai Unió elnöksége és a Bizottság közös nyomonkövetési misszióinak következtetései alapján.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. július 27-én.

            a Tanács részéről

            az elnök

         C. BILDT

      (1)  HL L 317., 2000.12.15., 3. o.

      (2)  HL L 209., 2005.8.11., 27. o.

      (3)  HL L 317., 2000.12.15., 376. o.

      MELLÉKLET

         LEVÉLTERVEZET

      Tisztelt Elnök Úr!
      Tisztelt Miniszterelnök Úr!
      Az Európai Unió úgy találja, hogy a 2008. december 23-án a Guineai Köztársaságban (a továbbiakban: Guinea) végrehajtott államcsíny a Cotonoui Megállapodás lényeges elemei súlyos megsértésének minősül a 9. cikke szerint. Az elnökség 2008. december 31-i nyilatkozatában az Európai Unió határozottan elítélte az államcsínyt, mivel az alapvetően ellenkezik a demokrácia elvével. Az Európai Unió ezzel egy időben kifejezte azon szándékát, hogy támogassa a Guineában zajló, az alkotmányos rendhez való visszatérést célzó átmenet folyamatát. Így a Cotonoui Megállapodás 96. cikke szerint a helyzet és a lehetséges megoldások felmérése érdekében politikai párbeszédet kezdett a jelenleg hatalmon lévő erőkkel. A konzultációk 2009. április 29-én kezdődtek Brüsszelben.
      A konzultációt megnyitó találkozón a felek megvitatták az alkotmányos rend helyreállításához, valamint a szabad és átlátható választások eredményeképpen felállítandó demokratikus rendszerhez vezető átmenet megszervezését. A guineai fél átnyújtotta az átmenet szakaszait és kihívásait tartalmazó memorandumot is. Az Európai Unió a párbeszéd során tudomásul vette a guineai fél javaslatait, különös tekintettel a következőkre:

         Az átmenet ütemterve

      A guineai fél megerősítette elkötelezettségét a Coalition des Forces vives által 2009. március 17-én javasolt ütemterv mellett, amelyet 2009. március 28-án a CNDD elnökének 50. sz. kommünikéje hagyott jóvá, és sorrendben a következő szakaszokat tartalmazza:

                  —

                  a választók nyilvántartásba vételének folytatása a választási törvénynek megfelelően,

                  —

                  Átmeneti Nemzeti Tanács felállítása (ÁNT),

                  —

                  az alaptörvény kiigazítási munkálatainak megkezdése,

                  —

                  a szavazólapok elkészítése és szétosztása,

                  —

                  az alaptörvény módosításainak elfogadása,

                  —

                  parlamenti választások,

                  —

                  elnökválasztás,

                  —

                  a 2006. júniusi, valamint a 2007. januári és februári tragikus eseményekkel foglalkozó vizsgálóbizottság munkálatainak újrakezdése.

         Átmeneti Nemzeti Tanács

                  —

                  A guineai fél megerősítette, hogy az ütemtervben feltüntetett és a CNDD elnökének 50. sz. rendeletével jóváhagyott ÁNT-t 2009 májusa során felállítják.

                  —

                  Az Európai Unió a továbbiakban is figyelmet fordít majd arra, hogy az ÁNT felállítására mielőbb sor kerüljön, valamint hogy annak összetételére, megbízatására és hatásköreire vonatkozó szabályok mindenre kiterjedő és konszenzuális megközelítést tükrözzenek.

                  —

                  A guineai fél megerősítette, hogy a memorandumban említett Nemzeti Fórum létrehozása független az ÁNT felállításától, amelynek nem lesz hatása annak tényleges létrehozására.

         Az alaptörvény kiigazítása

                  —

                  Az Európai Unió tudomásul vette a guineai fél azon szándékát, hogy felkérje az ÁNT-t az alaptörvénynek, valamint néhány fontos törvénynek, köztük a választási törvénynek még a választásokat megelőzően történő kiigazítására.

                  —

                  Az Európai Unió a továbbiakban is figyelmet fordít majd arra, hogy ez a munka egyrészt az átmenet lebonyolításához és a választások megszervezéséhez szükséges szempontokra korlátozódjon, másrészt ne gyakoroljon negatív hatást az ütemterv megfelelő időben történő végrehajtására.

         Választások

                  —

                  A guineai fél elkötelezett az ütemtervben szereplő választási időpontok mellett, amely szerint a parlamenti választásokat 2009. október 11-én, a kétfordulós elnökválasztást pedig 2009. december 13-án és 27-én tartják. Az Európai Unió szoros figyelemmel követi majd ezen időpontok betartását.

                  —

                  A guineai fél megerősítette a CNDD elnökének kötelezettségvállalását, mely szerint ő maga, a CNDD tagjai, valamint az átmeneti kormány miniszterelnöke nem indulnak majd a választásokon. Az Európai Unió alapvető fontosságúnak tartja ezt a kötelezettségvállalást, amelyet hivatalos határozat formájában kell meghozni.

                  —

                  Ami a választások előkészítését és lebonyolítását illeti, a guineai fél a következő intézkedéseket sorolta fel a szabad és átlátható választások biztosítása érdekében:

                              —

                              a CNDD elnökének 2009. január 4-i 015. sz. rendelete a választások megszervezésének és lebonyolításának teljes felelősségét a Független Nemzeti Választási Bizottságra ruházta,

                              —

                              Guinea nemzetközi választási megfigyelést tervez kérni és kötelezettséget vállal arra nézve is, hogy felkérje a guineai civil társadalmat a választások megfigyelésében való részvételre,

                              —

                              intézkedéseket hoztak a választások jelöltjei részére történő egyenlő média-hozzáférés biztosítására,

                              —

                              helyreállítják a Legfelsőbb Bíróság alkotmánybizottságát a választásokkal kapcsolatos jogviták kezelésére és az eredmények közzétételére.

                  —

                  A választások finanszírozását illetően tevékenységenként részletes költségvetést készítenek, amelyet vizsgálat céljából benyújtanak a Guineával foglalkozó nemzetközi kontaktcsoportnak.

         Emberi jogok, jogállamiság, kormányzás

      Az Európai Unió tudomásul vette a guineai átmeneti kormány folyamatban lévő erőfeszítéseit a kábítószer-kereskedelem, a büntetőjogi felelősségre vonás elkerülése és a korrupció elleni küzdelem terén, valamint a pénzügyi ellenőrzések iránti elkötelezettségét az államháztartás konszolidációja érdekében. A fentiek tükrében az Európai Unió különös jelentőséget tulajdonít a guineai fél által a jogállamiság, az emberi jogok és a jó kormányzás érdekében vállalt kötelezettségeknek, különös tekintettel a következőkre:

                  —

                  annak megerősítése, hogy nem tartanak fogva senkit politikai okok miatt,

                  —

                  a Legfelsőbb Bíróság igazságügyi kamarájának újbóli felállítása annak érdekében, hogy az ország legmagasabb szintű igazságszolgáltatási szerveként működjön,

                  —

                  a köztörvényes bűncselekmény miatt fogva tartott személyek jogainak tiszteletben tartása, különös tekintettel az ügyvédhez való jogra a letartóztatást követően, valamint az illetékes igazságszolgáltatási szerv általi tisztességes eljáráshoz való jogra,

                  —

                  a törvény előtti egyenlőség elvének tiszteletben tartása,

                  —

                  az ellenőrzések eredményeként visszakövetelt alapok visszafizetése az Államkincstárba, hogy azok elkönyvelhetőek legyenek a nemzeti költségvetésben,

                  —

                  a 2006. júniusi, valamint a 2007. januári és februári tragikus eseményekkel foglalkozó vizsgálóbizottság munkálatainak újrakezdése az új kormány választásokat követő felállása után.

            Az Európai Unió összességében bíztatónak ítélte a guineai fél által tett kötelezettségvállalásokat, ugyanakkor aggodalmát fejezi ki az ütemterv végrehajtása terén való előrelépés hiánya miatt. Ezért úgy határozott, hogy az együttműködés fokozatos újrafelvétele érdekében meghozza a Cotonoui Megállapodás 96. cikke (2) bekezdésének c) pontja szerinti következő megfelelő intézkedéseket, amelyekkel az átmenetet kívánja támogatni:

                  1.

                  Az Európai Unió folytatja a humanitárius jellegű, sürgősségi, a közvetlenül a lakosság támogatására, valamint a politikai átmenetre és a válság megszüntetésére irányuló fellépések finanszírozását. Ennek tükrében hangsúlyozandó, hogy a parlamenti és elnökválasztások előkészítéséhez újabb támogatásra lesz lehetőség a 10. Európai Fejlesztési Alap (EFA) „B” előirányzatának mobilizálásával, valamint – amennyiben a guineai hatóságok részéről időben felkérés érkezik – egy választási megfigyelő misszió felállításával. Az Európai Bizottság folytatni fogja továbbá az alábbiakban ismertetendő, egyéb fellépések támogatását biztosító folyamatban lévő szerződések finanszírozását.

                  2.

                  A 9. és a korábbi EFA-k folyamatban lévő programjai és projektjei keretében végrehajtott – a középületek felújításától és a decentralizáció támogatásától eltérő – óvintézkedéseket feloldják, az ÁNT tényleges felállásakor, amelynek megbízatását, jogosítványait és összetételét a guineai átmenetben részt vevő felek konszenzusos alapon határozták meg.

                  3.

                  A 9. és a korábbi EFA-k folyamatban lévő programjai és projektjei keretében végrehajtott óvintézkedéseket teljes mértékben feloldják, amint közzéteszik a választói névjegyzéket és a választások időpontját megállapító rendeletet, hivatalosan megkezdik a választási kampányt, valamint meghozzák a gyülekezési szabadságot és a politikai pártok szabad kampányát garantáló rendelkezéseket.

                  4.

                  A Nemzetközi Valutaalap programjának, valamint a HIPC-kezdeményezés (súlyosan eladósodott szegény országok) keretében zajló adósságelengedési eljárás folytatását az Európai Unió mintegy 8 millió EUR-s, a 10. EFA „B” előirányzatát mobilizáló támogatása egészíthetné ki, amellyel kiegyenlíthető lenne az Európai Beruházási Bank felé fennálló, az EFA-kölcsönökből visszamaradt hátralék. Ez a támogatás azt követően lesz mobilizálható, hogy lezárult az elnökválasztásra vonatkozó jelöltállítási időszak, és megerősítést nyert, hogy sem a CNDD elnöke és tagjai, sem pedig az átmeneti kormány miniszterelnöke nem jelöltette magát.

                  5.

                  A Guineára vonatkozó, 237 millió EUR-s indikatív összeget rögzítő stratégiai együttműködési dokumentum és nemzeti indikatív program aláírására a parlamenti és elnökválasztások megtartását, valamint a Nemzetgyűlés képviselőinek tényleges beiktatását követően kerül majd sor. A 10. EFA várhatóan 2010-re lezáruló félidős felülvizsgálata elemezni fogja a végrehajtás teljesítményét, és újraértékelheti a Guinea számára előirányzott összegeket.

            A jó együttműködés biztosítása érdekében az Európai Bizottság – szükség esetén – fenntartja azon jogát, hogy részben vagy teljes egészében átvegye az EFA nemzeti programengedélyezőjének szerepét.
      A Cotonoui Megállapodás 96. cikke szerinti eljárás keretében az Európai Unió huszonnégy hónapon keresztül folytatja a guineai helyzet szoros figyelemmel kísérését. Ezen időszak során a Cotonoui Megállapodás 8. cikkének keretében megerősített párbeszédet fognak folytatni a guineai kormánnyal annak érdekében, hogy támogassák az átmenet folyamatát, ezenkívül az Európai Unió elnöksége és az Európai Bizottság bevonásával rendszeres felülvizsgálatokra kerül majd sor. Az első nyomonkövetési misszió legkésőbb hat hónapon belül érkezik Guineába.
      Az Európai Unió fenntartja azon jogát, hogy módosítsa a fent említett „megfelelő intézkedéseket” a kötelezettségvállalások végrehajtásának alakulása fényében, különös tekintettel az „Emberi jogok, jogállamiság, kormányzás” szakaszban foglaltakra.
      A két fél vállalja, hogy a Cotonoui Megállapodás 8. cikkének megfelelően rendszeres politikai párbeszédet folytat a választásokat követően megalakított új kormánnyal a politikai, igazságügyi és gazdasági kormányzás, valamint a biztonsági ágazat reformjáról.
      Kérem, Elnök úr és Miniszterelnök úr, fogadja megkülönböztetett megbecsülésem kifejezését.

         Kelt Brüsszelben,

               az Európai Bizottság részéről

            …

               a Tanács részéről

            …

         MELLÉKLET: KÖTELEZETTSÉGVÁLLALÁSOK

                     A partnerek kötelezettségvállalásai:

                     Guinea

                     Európai Unió

                                 0.

                                 A jelenlegi helyzet.

                                 0.

                                 A humanitárius jellegű, sürgősségi, a közvetlenül a lakosság támogatására, valamint a politikai átmenetre és a válság megszüntetésére irányuló fellépések finanszírozásának folytatása. Újabb lehetséges támogatás a parlamenti és elnökválasztások előkészítéséhez a 10. EFA „B” előirányzatának mobilizálásával, valamint – amennyiben a guineai hatóságok részéről időben felkérés érkezik – egy választási megfigyelő misszió felállításával. A Guineát is lefedő regionális projektek finanszírozását eseti alapon bírálják el. A 9. és korábbi EFA-k keretében folytatott egyéb együttműködéssel kapcsolatos óvintézkedések hatályban maradnak.

                                 1.

                                 Az ÁNT felállítása, amelynek megbízatását, jogköreit és összetételét a guineai átmenet szereplői konszenzussal állapították meg.

                                 1.

                                 A 9. és a korábbi EFA-k folyamatban lévő programjai és projektjei keretében végrehajtott – a középületek felújításától és a decentralizáció támogatásától eltérő – óvintézkedések feloldása.

                                 2.

                                 A választói névjegyzék és a választások időpontját megállapító rendeletet közzététele, a választási kampány hivatalos megkezdése, valamint a gyülekezési szabadságot és a politikai pártok szabad kampányát garantáló rendelkezések meghozatala.

                                 2.

                                 A 9. és a korábbi EFA-kkal kapcsolatos valamennyi óvintézkedés feloldása.

                                 3.

                                 Az elnökválasztásra vonatkozó jelöltállítási időszak lezárása (amellyel megerősítést nyer, hogy sem a CNDD elnöke és tagjai, sem pedig az átmeneti kormány miniszterelnöke nem jelöltette magát).

                                 3.

                                 Az Európai Beruházási Bank felé fennálló, az EFA-kölcsönökből visszamaradt hátralék kiegyenlítése a 10. EFA „B” előirányzatának mobilizálásával, feltéve, hogy folytatódik az IMF-program, valamint újraindul a HIPC-kezdeményezés keretében zajló adósságelengedési folyamat.

                                 4.

                                 Szabad és átlátható parlamenti és elnökválasztások, valamint a megválasztottak tényleges beiktatása.

                                 4.

                                 A 10. EFA-hoz tartozó stratégiai együttműködési dokumentum és nemzeti indikatív program aláírása.


title: A Tanács határozata ( 2013. június 24. ) az Európai Élelmiszerbiztonsági Hatóság Igazgatótanácsa egy tagjának kinevezéséről

text:
               29.6.2013

               HU

               Az Európai Unió Hivatalos Lapja

               C 187/7

         A TANÁCS HATÁROZATA
   (2013. június 24.)
   az Európai Élelmiszerbiztonsági Hatóság Igazgatótanácsa egy tagjának kinevezéséről
   2013/C 187/06
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 25. cikke (1) bekezdésére,
   tekintettel az Európai Bizottság által a Tanácsnak benyújtott, a jelölteket tartalmazó névjegyzékre,
   tekintettel az Európai Parlament által kifejtett álláspontra,
   mivel:

               (1)

               Létfontosságú az Európai Élelmiszerbiztonsági Hatóság (a továbbiakban: EFSA) függetlenségének, tevékenysége magas tudományos színvonalának, átláthatóságának és hatékonyságának a biztosítása. Ugyancsak nélkülözhetetlen az Unió tagállamaival való együttműködés.

               (2)

               Diána BÁNÁTI lemondott és a hivatali idő hátralévő részére gondoskodni kell hivatalának betöltéséről.

               (3)

               Az EFSA Igazgatótanácsa egy új tagjának kinevezése érdekében a Tanács – a Bizottság által készített dokumentáció alapján és az Európai Parlament által kifejtett álláspont fényében – megvizsgálta a Bizottság által készített névjegyzéket. A cél a lehető legnagyobb szakértelemnek és a megfelelő – például irányítási és közigazgatási – szakmai tapasztalatok széles körének, valamint az Unió területén belüli lehető legszélesebb földrajzi megoszlásnak a biztosítása.

               (4)

               A 178/2002/EK rendelet értelmében az Igazgatótanácsban négy tagnak kell fogyasztóvédelmi szervezetekhez vagy az élelmiszerláncban tevékenykedő egyéb érdekképviseleti szervezethez kapcsolódó szakmai háttérrel rendelkeznie. Jelenleg három tag rendelkezik ilyen háttérrel.

         ELFOGADTA EZT A HATÁROZATOT:
   1. cikk
   A Tanács az Európai Élelmiszer-biztonsági Hatóság Igazgatótanácsába a 2013. július 1. és 2014. június 30. közötti időtartamra a következő új tagot nevezi ki:
   Mr. Raymond O'ROURKE (2).
   2. cikk
   Ez a határozat az elfogadásának napján lép hatályba.

      Kelt Luxembourgban, 2013. június 24-én.

            a Tanács részéről

            az elnök

         S. COVENEY

      (1)  HL L 31., 2002.2.1., 1. o.

      (2)  Fogyasztóvédelmi szervezetben szerzett tapasztalatokkal rendelkező tag.


title: Az Európai Parlament és a Tanács (EU) 2017/1331 határozata (2017. július 4.) a rendkívüli tartalék igénybevételéről szóló (EU) 2015/435 határozat módosításáról

text:
               18.7.2017

               HU

               Az Európai Unió Hivatalos Lapja

               L 185/35

         AZ EURÓPAI PARLAMENT ÉS A TANÁCS (EU) 2017/1331 HATÁROZATA
   (2017. július 4.)
   a rendkívüli tartalék igénybevételéről szóló (EU) 2015/435 határozat módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1), és különösen annak 14. pontja második bekezdésére,
   tekintettel az Európai Bizottság javaslatára,
   mivel:

               (1)

               Az 1311/2013/EU, Euratom tanácsi rendelet (2) 13. cikke az Unió bruttó nemzeti jövedelmének legfeljebb 0,03 %-át kitevő rendkívüli tartalékot hozott létre.

               (2)

               Az 1311/2013/EU, Euratom rendelet 6. cikkével összhangban a Bizottság kiszámította a rendkívüli tartalék 2014-re vonatkozó maximális összegét (3).

               (3)

               Az Európai Parlament és a Tanács az (EU) 2015/435 határozattal (4) igénybe vette a rendkívüli tartalékot további kifizetési előirányzatok hozzáférhetővé tétele érdekében 2014-ben, melyek ellentételezésére a 2018 és 2020 közötti időszakban kerül sor.

               (4)

               A félidős értékelés keretében benyújtott középtávú kifizetési előrejelzés szerint a 2018–2020-as időszakban várhatóan nehezen lesznek tarthatók az éves kifizetési felső határok.

               (5)

               A 2017-re vonatkozó költségvetési tervezetben a kifizetési felső határ alatti, 9,6 milliárd EUR összegű mozgástér lehetővé teszi a 2014-ben igénybe vett teljes összeg ellentételezését.

               (6)

               Az (EU) 2015/435 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az (EU) 2015/435 határozat a következőképpen módosul:

               1.

               Az 1. cikk helyébe a következő szöveg lép:
               „1. cikk
               Az Európai Unió 2014-es pénzügyi évre vonatkozó általános költségvetésének céljára igénybe kell venni a rendkívüli tartalékot a többéves pénzügyi keret kifizetési felső határa felett 2 818 233 715 EUR összegű kifizetési előirányzat biztosítására.”

               2.

               A 2. cikk helyébe a következő szöveg lép:
               „2. cikk
               A 2 818 233 715 EUR összeget a 2017-re vonatkozó kifizetési felső határ alatti mozgástérből kell ellentételezni.”

         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Strasbourgban, 2017. július 4-én.

            az Európai Parlament részéről

            az elnök

         A. TAJANI

            a Tanács részéről

            az elnök

         M. MAASIKAS

      (1)  HL C 373., 2013.12.20., 1. o.

      (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

      (3)  A Bizottság 2013. december 20-i közleménye a Tanácsnak és az Európai Parlamentnek: A pénzügyi keret 2014-re vonatkozó technikai kiigazítása a GNI alakulásának megfelelően (COM(2013) 928).

      (4)  Az Európai Parlament és a Tanács (EU) 2015/435 határozata (2014. december 17.) a rendkívüli tartalék igénybevételéről (HL L 72., 2015.3.17., 4. o.).


title: A Bizottság elnökével közös megegyezéssel hozott (EU, Euratom) 2017/1244 tanácsi határozat (2017. július 7.) az Európai Bizottság egy tagjának kinevezéséről

text:
               11.7.2017

               HU

               Az Európai Unió Hivatalos Lapja

               L 178/12

         A Bizottság elnökével közös megegyezéssel hozott
   (EU, Euratom) 2017/1244 TANÁCSI HATÁROZAT
   (2017. július 7.)
   az Európai Bizottság egy tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 246. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az Európai Parlament véleményére (1),
   mivel:

               (1)

               2014. október 23-án az Európai Tanács elfogadta az Európai Bizottságnak a 2019. október 31-ig terjedő időszakra történő kinevezéséről szóló 2014/749/EU határozatot (2).

               (2)

               2016. október 28-án kelt levelében Jean-Claude JUNCKER, a Bizottság elnöke tájékoztatta a Tanácsot arról, hogy Krisztalina GEORGIJEVA 2017. január 1-jétől kezdődő hatállyal lemondott a Bizottság alelnökeként és tagjaként betöltött posztjáról.

               (3)

               Összhangban az Európai Unió működéséről szóló szerződés 246. cikkének második bekezdésével a lemondó tag helyére hivatali idejének fennmaradó részére a Tanácsnak a távozó taggal azonos állampolgárságú új bizottsági tagot kell kineveznie.

               (4)

               Ezért új bizottsági tagot kell kinevezni,

         ELFOGADTA EZT A HATÁROZATOT:
   1. cikk
   A Tanács Jean-Claude JUNCKER-rel, a Bizottság elnökével közös megegyezéssel Marija GABRIEL-t nevezi ki a Bizottság tagjává a 2019. október 31-ig tartó hivatali idő hátralevő részére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 7-én.

            a Tanács részéről

            az elnök

         M. MAASIKAS

      (1)  A 2017. július 4-i vélemény (a Hivatalos Lapban még nem tették közzé).

      (2)  HL L 311., 2014.10.31., 36. o.


title: Az Európai Parlament és a Tanács határozata (2001. december 13.) a rugalmassági eszköz igénybevételéről (a költségvetési fegyelemről és a költségvetési eljárás fejlesztéséről szóló, 1999. május 6-i intézményközi megállapodás (24) bekezdése)

text:
Fontos jogi nyilatkozat

|

32002D0158

Hivatalos Lap L 053 , 23/02/2002 o. 0028 - 0029

		Az Európai Parlament és a Tanács határozata(2001. december 13.)a rugalmassági eszköz igénybevételéről(a költségvetési fegyelemről és a költségvetési eljárás fejlesztéséről szóló, 1999. május 6-i intézményközi megállapodás (24) bekezdése)(2002/158/EK)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel a költségvetési fegyelemről és a költségvetési eljárás javításáról szóló, 1999. május 6-i, az Európai Parlament, a Tanács és a Bizottság között létrejött intézményközi megállapodására [1], és különösen annak 24. bekezdésére,tekintettel a Marokkóval megkötött halászati megállapodástól 1999-ig függő halászhajók és halászok átállásának támogatásáról szóló tanácsi rendeletre vonatkozó javaslatra (COM(2001) 384 – 2001/0163(CNS)) [2],tekintettel az Európai Unió 2002-es pénzügyi évre vonatkozó általános költségvetés-tervezetének a Tanács általi második olvasatáról a Tanács és az Európai Parlament küldöttségei között tartott 2001. november 21–22-i egyeztető ülés következtetéseire, amelyen a Bizottság is részt vett,mivel:(1) Az Európai Unió és a Marokkói Királyság közötti halászati megállapodás meg nem újítását követően a nizzai Európai Tanács felhívta a Bizottságot, hogy nyújtson be javaslatokat a marokkói vizeken működő közösségi flotta átszervezésére.(2) A spanyol és portugál flotta a Bizottság által 2001. július 18-án javasolt átállítására vonatkozó, 197 millió euró értékű, célirányos intézkedés a Halászati Orientációs Pénzügyi Eszköz (HOPE) által finanszírozott lépésekhez hasonló lépésekről rendelkezik, amelyeket annak munkamódszere alapján modelleztek, noha az érintett flották számára az különleges intézkedéseket javasol.(3) Ezen intézkedés a pénzügyi terv "Strukturális műveletek" 2. tételének "Strukturális alapok" altételébe tartozik, és kiegészíti az ezen összefüggésben 2000. januárja óta elkülönített kompenzációs összegeket.(4) A csatlakozni kívánó országokkal határos régiókat támogató intézkedéseket 2002-re 30 millió eurós költségvetéssel tervezték a "Strukturális műveletek" 2. tételében az Interreg közösségi kezdeményezés részeként.(5) Az intézményközi megállapodás második bekezdésének 12. pontjával összhangban a pénzügyi terv "Strukturális műveletek" 2. tételébe tartozó összes intézkedésre elkülönítendő összegek nem tesznek lehetővé eltérést.(6) Így teljesülnek azon feltételek, amelyeket az intézményközi megállapodás (24) bekezdése előír a rugalmassági eszköz használatára,A KÖVETKEZŐKÉPPEN HATÁROZOTT:1. cikkAz Európai Unió általános költségvetésében a 2002-es pénzügyi évre a rugalmassági eszközt 200 millió euró összegű kötelezettségvállalási előirányzat formájában veszik igénybe.2. cikkEzen összegből, az Európai Unió 2002-es pénzügyi évre vonatkozó általános költségvetésének B2-2 0 0 N új sora értelmében, 170 millió eurót a pénzügyi terv "Strukturális műveletek" tétele alá eső, a Marokkóval megkötött halászati megállapodástól 1999-ig függő halászhajók és halászok átállásának támogatására irányuló célirányos intézkedés finanszírozására kell felhasználni.A fennmaradó 30 millió eurót a tagjelölt országokkal határos régiók versenyképességének erősítésére irányuló intézkedések finanszírozására kell felhasználni, és az Interreg-program részeként a B2-1 4. fejezetbe "Közösségi kezdeményezések" kell bevezetni.3. cikkEzt a határozatot az Európai Közösségek Hivatalos Lapjában (L. sorozat) az Európai Unió 2002. pénzügyi évre vonatkozó általános költségvetésével [3] egy időben kell kihirdetni.Kelt Strasbourgban, 2001. december 13-án.az Európai Parlament részérőaz elnökN. Fontainea Tanács részérőlaz elnökJ. Vande Lanotte[1] HL C 172., 1999.6.18., 1. o.[2] HL C 270., 2001.9.25., 266. o.[3] HL L 29., 2002.1.31.--------------------------------------------------


title: A Tanács határozata (1999. október 20.) a Tanács Főtitkársága kinevezéssel megbízott hatóságának meghatározásáról

text:
Fontos jogi nyilatkozat

|

31999D0692

Hivatalos Lap L 273 , 23/10/1999 o. 0012 - 0013

		A Tanács határozata(1999. október 20.)a Tanács Főtitkársága kinevezéssel megbízott hatóságának meghatározásáról(1999/692/EK, ESZAK, Euratom)AZ EURÓPAI UNIÓ TANÁCSA,tekintettel az Európai Közösségek tisztviselőinek személyzeti szabályzatára és az e Közösségek egyéb alkalmazottaira vonatkozó alkalmazási feltételekre, amelyeket legutóbb az 1238/1999/EK, ESZAK, Euratom rendelet [1] módosított, és amelyeket az 1968. február 29-i 259/68/EGK, Euratom, ESZAK tanácsi rendelet [2] állapított meg, és különösen a személyzeti szabályzat 2. cikkére és e feltételek 6. cikkére,mivel:(1) a legutóbb az 1999. május 1-jén hatályba lépett Amszterdami Szerződés által módosított EK-Szerződés 207. cikke (2) bekezdésének első albekezdése, az ESZAK-Szerződés 30. cikke (2) bekezdésének első albekezdése és az Euratom-Szerződés 121. cikke (2) bekezdésének első albekezdése alapján a Tanács Főtitkárságát a főtitkár, a közös kül- és biztonságpolitika főképviselője (a továbbiakban: "főtitkár") irányítja, akit a főtitkárhelyettes segít;(2) új határozatot kell elfogadni a Tanács Főtitkársága kinevezéssel megbízott hatóságának meghatározásáról, és a 63/2/Euratom és 63/9/EGK határozatokat [3] hatályon kívül kell helyezni,A KÖVETKEZŐKÉPPEN HATÁROZOTT:1. cikkA tisztviselők személyzeti szabályzata által a kinevezéssel megbízott hatóságra, illetőleg az egyéb alkalmazottakra vonatkozó alkalmazási feltételek által a személyzeti szerződések megkötésére illetékes hatóságra ruházott hatásköröket a Tanács Főtitkársága tekintetében a következők gyakorolják:a) a főtitkár és a főtitkárhelyettes vonatkozásában a Tanács;b) az 1. cikknek, a 13. cikknek, a 15. cikk második bekezdésének, a 16., 22., 29., 30., 31., 32., 38., 41., 49., 50., 51., 78., 87., 88., 89. és 90. cikknek az alkalmazása vonatkozásában az A. besorolási fokozat 1. besorolási osztályába tartozó tisztviselőkre és egyéb alkalmazottakra a főtitkár javaslata alapján a Tanács; a főtitkárt pedig felhatalmazzák arra, hogy javaslattételi hatáskörét a főtitkárhelyettesre átruházza;c) egyéb esetekben a főtitkár; a főtitkárt pedig felhatalmazzák arra, hogy hatáskörét a főtitkárhelyettesre átruházza.A főtitkárhelyettes felhatalmazást kap arra, hogy az egyéb alkalmazottakra vonatkozó alkalmazási feltételek és a személyzeti szabályzat B., C. és D. besorolási fokozatba tartozó tisztviselőkre való alkalmazása tekintetében a főtitkár által ráruházott hatáskört teljes mértékben vagy részben az igazgatási főigazgatóra ruházza át. Ez az átruházás nem terjedhet ki a tisztviselők kinevezése és szolgálati jogviszonyának végleges megszüntetése, valamint az egyéb alkalmazottak alkalmazása tekintetében ráruházott hatáskörre.2. cikkA 63/9/EGK és a 63/2/Euratom határozat hatályát veszti.3. cikkEz a határozat az elfogadásának napján lép hatályba.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. október 20-án.a Tanács részérőlaz elnökT. Halonen[1] HL L 150., 1999.6.17., 1. o.[2] HL L 56., 1968.3.4, 1. o.[3] A Tanács 1962. május 14-i határozata a Tanácsok Főtitkársága kinevezéssel megbízott hatóságának meghatározásáról (HL 5., 1963.1.16., 33. o. és 34. o.)--------------------------------------------------


title: A Tanács határozata (2010. november 8.) az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyv Európai Unió nevében történő aláírásáról és ideiglenes alkalmazásáról

text:
               21.1.2011

               HU

               Az Európai Unió Hivatalos Lapja

               L 18/2

         A TANÁCS HATÁROZATA
   (2010. november 8.)
   az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyv Európai Unió nevében történő aláírásáról és ideiglenes alkalmazásáról
   (2011/34/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114., 168., 169. és 172. cikkére, 173. cikkének (3) bekezdésére, 188. és 192. cikkére, összefüggésben a 218. cikke (5) bekezdésével és 218. cikke (8) bekezdésének első albekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. június 18-án felhatalmazta a Bizottságot, hogy folytasson tárgyalásokat az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz (1) csatolt, az Ukrajna uniós programokban való részvételét szabályozó általános elvekre vonatkozó keretmegállapodásról szóló jegyzőkönyvet (a továbbiakban: a jegyzőkönyv) illetően.

               (2)

               A tárgyalások a Bizottság megelégedésére lezárultak.

               (3)

               A Lisszaboni Szerződés 2009. december 1-jei hatálybalépésének következményeként az Európai Közösség helyébe az Európai Unió lépett, és annak jogutódja lett.

               (4)

               A jegyzőkönyvet az Unió nevében alá kell írni, egy későbbi időpontban történő elfogadására figyelemmel.

               (5)

               A megkötéséhez szükséges eljárások lezárulásáig a jegyzőkönyvet annak 10. cikkével összhangban ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről Ukrajna közötti partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyv (a továbbiakban: jegyzőkönyv) aláírását a Tanács az Unió nevében jóváhagyja, az említett jegyzőkönyv megkötésére figyelemmel.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje az Unió nevében a jegyzőkönyv aláírására jogosult személy(eke)t, a jegyzőkönyv megkötésére figyelemmel.
   3. cikk
   A jegyzőkönyvet a megkötésére vonatkozó eljárások lezárulásáig aláírásának napjától ideiglenesen alkalmazni kell.
   4. cikk
   Ez a határozat az elfogadása napján lép hatályba.

      Kelt Brüsszelben, 2010. november 8-án.

            a Tanács részéről

            az elnök

         M. WATHELET

      (1)  HL L 49., 1998.2.19., 3. o.

      JEGYZŐKÖNYV
      az egyrészről az Európai Közösségek és tagállamaik, másrészről Ukrajna közötti partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról
      AZ EURÓPAI UNIÓ, a továbbiakban: az Unió,
      egyrészről, valamint
      UKRAJNA,
      másrészről,
      a továbbiakban együttesen: a Felek,
      mivel:

                  (1)

                  Ukrajna megkötötte az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodást (1) (a továbbiakban: megállapodás), amely 1998. március 1-jén hatályba lépett.

                  (2)

                  Az Európai Tanács 2004. június 17–18-i Brüsszelben tartott ülésén üdvözölte a Bizottság javaslatát az európai szomszédságpolitikára (a továbbiakban: ENP) vonatkozóan, és jóváhagyta a 2004. június 14-i tanácsi következtetéseket.

                  (3)

                  A Tanács számos további alkalommal ismételten támogatta e szakpolitikát.

                  (4)

                  A Tanács 2007. március 5-én támogatását fejezte ki a Bizottság 2006. december 4-i közleményében körvonalazott általános és globális megközelítésével kapcsolatban, amely elősegíti az európai szomszédságpolitika partnerországai számára az érdemeik alapján való részvételt azokban a közösségi ügynökségekben és közösségi programokban, amelyek esetében a jogalapok ezt lehetővé teszik.

                  (5)

                  Ukrajna annak a szándékának adott hangot, hogy több uniós programban részt kíván venni.

                  (6)

                  Ukrajnának az egyes programokban történő részvétele konkrét feltételeit – különösen a pénzügyi hozzájárulást, valamint a jelentési és értékelési eljárásokat – a Bizottság és Ukrajna illetékes hatóságai közötti egyetértési megállapodásban kell meghatározni,

            A KÖVETKEZŐKBEN ÁLLAPODTAK MEG:
      1. cikk
      Ukrajna részt vehet az Unió minden olyan jelenlegi és jövőbeni programjában, amely nyitva áll számára, az e programokat elfogadó vonatkozó rendelkezések szerint.
      2. cikk
      Ukrajna pénzügyileg hozzájárul az Unió általános költségvetéséhez azokkal az adott programokkal összefüggésben, amelyekben részt vesz.
      3. cikk
      Ukrajna képviselői megfigyelőként és az Ukrajnára vonatkozó pontokban részt vehetnek az azoknak a programoknak a nyomon követéséért felelős irányítóbizottságokban, amelyekhez Ukrajna pénzügyi hozzájárulást fizet.
      4. cikk
      Az ukrajnai résztvevők által benyújtott projektekre és kezdeményezésekre a lehetőségek szerint az érintett programokra vonatkozó ugyanazon feltételek, szabályok és eljárások érvényesek, mint amelyeket a tagállamok esetében alkalmaznak.
      5. cikk
      Az Ukrajna részvételével kapcsolatos konkrét feltételeket – különösen a fizetendő pénzügyi hozzájárulást, valamint a jelentési és értékelési eljárásokat – minden egyes program esetében a Bizottság és Ukrajna illetékes hatóságai közötti egyetértési megállapodásnak kell meghatároznia az érintett programok által meghatározott kritériumok alapján.
      Ha Ukrajna az Unió külső támogatására pályázik valamely uniós programban való részvétele kapcsán az európai szomszédsági és partnerségi támogatási eszköz létrehozására vonatkozó általános rendelkezések meghatározásáról szóló, 2006. október 24-i 1638/2006/EK európai parlamenti és tanácsi rendelet (2) 3. cikke alapján, vagy bármely hasonló, Ukrajna számára az Unió külső támogatását biztosító, a jövőben esetlegesen elfogadandó rendelet alapján, az Unió külső támogatásának Ukrajna általi felhasználását szabályozó feltételeket különösen az 1638/2006/EK rendelet 20. cikkét tiszteletben tartó finanszírozási megállapodásban kell meghatározni.
      6. cikk
      Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (3) összhangban az 5. cikk szerint megkötött egyes egyetértési megállapodásoknak elő kell írniuk, hogy a pénzügyi vagy egyéb ellenőrzéseket, beleértve az adminisztratív vizsgálatokat a Bizottság, az Európai Csalás Elleni Hivatal és a Számvevőszék által vagy ezek felügyelete alatt kell elvégezni.
      A Bizottság, az Európai Csalás Elleni Hivatal és a Számvevőszék számára az Unióban székhellyel rendelkező kedvezményezettek vagy ajánlattevők tekintetében fennálló hatásköreikkel azonos hatáskörök megadására felhatalmazó részletes rendelkezéseket kell hozni a pénzügyi ellenőrzésről és auditról, igazgatási intézkedésekről, szankciókról és visszafizettetésről.
      7. cikk
      E jegyzőkönyv arra az időszakra alkalmazandó, amely alatt a megállapodás hatályban van.
      E jegyzőkönyvet a Felek saját eljárásaiknak megfelelően írják alá és hagyják jóvá.
      A jegyzőkönyvet bármelyik Fél a másik Félnek címzett írásos értesítésben felmondhatja. A jegyzőkönyv az ilyen értesítés napját követő hat hónap elteltével hatályát veszti.
      A jegyzőkönyv bármely Fél általi felmondását követő megszűnése semmilyen hatással nem jár az adott esetben az 5. és 6. cikkben meghatározott rendelkezésekkel összhangban lefolytatandó ellenőrzésekre.
      8. cikk
      Legkésőbb három évvel e jegyzőkönyv hatálybalépését követően, majd azt követően minden harmadik évben Ukrajna uniós programokban való tényleges részvétele alapján mindkét Fél felülvizsgálhatja e jegyzőkönyv végrehajtását.
      9. cikk
      E jegyzőkönyvet alkalmazni kell egyrészről azokon a területeken, amelyeken az Európai Unió működéséről szóló szerződés alkalmazandó, az említett szerződésben meghatározott feltételek szerint, másrészről pedig Ukrajna területén.
      10. cikk
      E jegyzőkönyv az azt a napot követő hónap első napján lép hatályba, amikor a Felek diplomáciai csatornákon keresztül kölcsönösen értesítik egymást a hatálybalépéshez szükséges eljárásaik lezárásáról.
      A jegyzőkönyv hatálybalépéséig a Felek megállapodnak abban, hogy e jegyzőkönyvet aláírásának napjától ideiglenesen alkalmazzák a jegyzőkönyv egy későbbi időpontban történő megkötéséig.
      11. cikk
      E jegyzőkönyv a megállapodás szerves részét képezi.
      12. cikk
      Ez a jegyzőkönyv két-két példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint ukrán nyelven, a szövegek mindegyike egyaránt hiteles.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  HL L 49., 1998.2.19., 3. o.

         (2)  HL L 310., 2006.11.9., 1. o.

         (3)  HL L 248., 2002.9.16., 1. o.


title: 2012/594/EU: Az Európai Parlament határozata ( 2012. május 10. ) az Eurojust 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Eurojust 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/267

         AZ EURÓPAI PARLAMENT HATÁROZATA
   (2012. május 10.)
   az Eurojust 2010-es pénzügyi évre szóló költségvetésének végrehajtására vonatkozó mentesítésről
   (2012/594/EU)
   AZ EURÓPAI PARLAMENT,

               —

               tekintettel az Eurojust 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Eurojust 2010-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0128/2012),

               1.

               mentesítést ad az Eurojust adminisztratív igazgatója számára az Eurojust 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Eurojust adminisztratív igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 140. o.

      (2)  HL L 248., 2002.9.16., 1. o.

      (3)  HL L 63., 2002.3.6., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Eurojust 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Eurojust 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Eurojust 2010-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0128/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Eurojust 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2011. május 10-én a Parlament megadta a mentesítést az Eurojust adminisztratív igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                              —

                              sürgette az ügynökséget, hogy tájékoztassa a mentesítésért felelős hatóságot az előirányzatok átvitelének elkerülése érdekében tett lépéseiről,

                              —

                              aggodalmának adott hangot, amiért a Számvevőszék ismételten hiányosságokat állapított meg a munkaerő-felvételi eljárások tervezésében és megvalósításában; megállapította elsősorban, hogy a betöltetlen álláshelyek aránya még mindig túlságosan magas (24 %), jóllehet alacsonyabb, mint 2008-ban (26 %) és 2007-ben (33 %),

                              —

                              felszólította az ügynökséget, hogy haladéktalanul tegyen lépéseket a felvételi eljárás javítására, az ideiglenes alkalmazottak számának csökkentésére, a humánerőforrás (HR) részleg átszervezésére, humánerőforrás-gazdálkodási terv kidolgozására, a HR-tevékenységek felügyeletének megerősítésére és a kivételek nyilvántartásában szereplő tartalom felülvizsgálatára;

                  C.

                  mivel az ügynökség 2010-es költségvetése 32 300 000 EUR volt, ami a 2009-as pénzügyi évhez képest 14,5 %-os növekedést jelent;

                  D.

                  mivel az Unió hozzájárulása az ügynökség költségvetéséhez 2010-ben 30 163 220 EUR-t tett ki (6) – szemben a 2009-es 24 799 400 EUR-val, ami 21,62 %-os növekedést jelent;

         Költségvetési és pénzgazdálkodás

                  1.

                  az ügynökség éves tevékenységi jelentése alapján megállapítja, hogy az ügynökség a 2010-es működési költségvetése kötelezettségvállalási előirányzatainak 97,8 %-át végrehajtotta; különösen azt emeli ki, hogy 2009-hez képest a végrehajtott költségvetés aránya:

                              —

                              az I. címben (Személyzeti kiadások) 18,6 %-kal nőtt,

                              —

                              a II. címben (Igazgatás) 6 %-kal nőtt,

                              —

                              a III. címben (Operatív kiadások) 34 %-kal nőtt;

                  2.

                  nyugtázza, hogy a Bizottság 2 159 000 EUR-t biztosított az ügynökség számára büntetőjogi jogérvényesüléssel kapcsolatos programokban való részvételre (közös nyomozócsoportok), és az ügynökség ezen összeg 95 %-át 2010-ben megkapta;

         Előirányzatok átcsoportosítása és átvitele

                  3.

                  az éves tevékenységi jelentés alapján megállapítja, hogy 2010-ben hat költségvetési átcsoportosítást hajtottak végre;

                  4.

                  az éves tevékenységi jelentés alapján megállapítja, hogy a kötelezettségvállalási előirányzatok automatikus átvitele (a támogatások kivételével) 2009 és 2010 viszonylatában 16 %-ról 20 %-ra nőtt, és 2010-ben összesen elérte a 6 100 000 EUR-t;

                  5.

                  felhívja az ügynökséget, hogy tájékoztassa a mentesítésért felelős hatóságot arról, milyen lépéseket tesznek az előirányzatok átvitelének elkerülésére; különösen aggódik a III. címben végrehajtott túlzott átvitelek miatt, amelyek elérték a III. cím teljes költségvetésének 38 %-át, és hangsúlyozza, hogy ezt a hibát a Számvevőszék több éve kiemeli;

                  6.

                  sajnálatát fejezi ki amiatt, hogy magas a 2011-re áthozott működési kiadások szintje; tudomásul veszi az ügynökség válaszát, amely szerint ez elsősorban a szervezeti felépítés felülvizsgálatára irányuló projektnek, az új számítógép-infrastruktúrának és az adatfeldolgozáshoz kapcsolódó költségeknek tudható be; üdvözli az ügynökség által 2012-re tervezett intézkedéseket, különösen az egyes egységek számára külön közbeszerzési tervek kialakítását; kéri az ügynökséget, hogy ezen intézkedéseket további késedelem nélkül hajtsa végre; üdvözli az arra vonatkozó biztosítékot, hogy az év során a lehető leghamarabb biztosítják a közbeszerzéshez szükséges jóváhagyásokat és kötelezettségvállalásokat, és kéri az ügynökséget, hogy e biztosítéknak megfelelően járjon el;

         Közbeszerzési eljárások

                  7.

                  az éves tevékenységi jelentés alapján nyugtázza, hogy 2010-ben kilenc nyílt közbeszerzési eljárás, hét tárgyalásos eljárás, három intézményközi eljárás és egyetlen, egy nemzetközi szervezettel lebonyolított közös eljárás zajlott le, amelyek eredményeképpen 29 új szerződést kötöttek;

                  8.

                  nyugtázza a Számvevőszék észrevételeit, miszerint az értékelési bizottság egy esetben nem alkalmazta az ajánlattételhez szükséges dokumentációban közzétett súlyozásokat; ezért felszólítja az ügynökséget, hogy előzze meg a további ilyen hibákat, és bizonyosodjon meg arról, hogy az eljárások során tiszteletben tartják a vonatkozó minőségi előírásokat;

         Kivételek jegyzéke

                  9.

                  az éves tevékenységi jelentés alapján megállapítja, hogy 2010-ben hat új határozatot rögzítettek a kivételek jegyzékében: négy költségvetési, pénzügyi és közbeszerzési kérdéseket érintett, kettő pedig a humánerőforrással kapcsolatos ügyeket;

                  10.

                  felhívja a figyelmet különösen arra, hogy a költségvetési, pénzügyi és közbeszerzési kérdéseket érintő négy kivétel az alábbiakra vonatkozik:

                              —

                              az Eurojust pénzügyi szabályzata 23. cikkének (1) bekezdése értelmében végrehajtott átcsoportosítások megtételére vonatkozó jog átruházása,

                              —

                              az Eurojust pénzügyi szabályzatának 75. cikke, és az Eurojust/Európai Igazságügyi Hálózat által odaítélt támogatás, továbbá az, hogy a kivétel 2010. december 31-én lejárt,

                              —

                              egy olyan szerződés meghosszabbítása, amelyet meg kellett volna szüntetni, valamint az, hogy a helyzet 2010. december 27-én oldódott meg azáltal, hogy egy közbeszerzési eljárást követően új szerződést írtak alá,

                              —

                              egy, az odaítélésről hozott 2008-as döntés értelmében elkülönített összeg növelése (2008-ban),

                        felhívja az ügynökséget, hogy tájékoztassa a mentesítésért felelős hatóságot a 2010 végén még mindig érvényes két kivétellel kapcsolatos helyzetről;

                  11.

                  a humánerőforrásra vonatkozó kérdésekkel kapcsolatban megállapítja, hogy a két kivétel az alábbiakkal függött össze:

                              —

                              a személyzet egy tagja szerződésének meghosszabbítása, hogy továbbra is ideiglenesen betölthesse az osztályvezetői álláshelyet,

                              —

                              a személyzet egy tagjának ideiglenes áthelyezése a szolgálat érdekében, a személyzeti szabályzat 7. cikke értelmében,

                        az ügynökség tájékoztatása alapján nyugtázza, hogy a két helyzet 2010. október 15-én lezárult;

         Humánerőforrás (HR)

                  12.

                  aggodalmát fejezi ki amiatt, hogy a Számvevőszék újfent hiányosságokat észlelt a felvételi eljárások végrehajtása terén; megállapítja elsősorban, hogy a betöltetlen álláshelyek aránya még mindig túlságosan magas (13 %), jóllehet alacsonyabb, mint 2009-ben (24 %), 2008-ban (26 %) és 2007-ben (33 %); sürgeti ezért az ügynökséget, hogy dolgozzon ki átfogó felvételi cselekvési tervet a betöltetlen álláshelyek jelentős mértékű csökkentése érdekében, és erről tájékoztassa a mentesítésért felelős hatóságot;

                  13.

                  nyugtázza a Számvevőszék arra vonatkozó észrevételét, hogy bár lejárt tartaléklistáról nem lehet felvenni alkalmazottakat, 2010-ben felvettek egy tisztviselőt egy olyan tartaléklistáról, amely 2009 januárjában lejárt, és amelynek meghosszabbítását elutasították; felszólítja az ügynökséget annak biztosítására, hogy az ilyen helyzetek jövőbeni elkerülése érdekében a felvétellel kapcsolatos összes döntést megfelelően dokumentálják;

                  14.

                  sajnálatát fejezi ki emiatt, és felszólítja az ügynökséget, hogy szorosan kövesse nyomon a személyzet felvételéhez készített tartaléklisták érvényességi idejét, hogy a jövőben elkerülje a hasonló hibákat; üdvözli az ügynökség azon válaszát, hogy egy adott tartaléklistáról való felvételre csak akkor kerül sor, miután ellenőrizték az egyes kinevezések megfelelőségét;

                  15.

                  felszólítja az ügynökséget, hogy hagyjon fel az efféle gyakorlattal, és tartsa tiszteletben a szabályokat;

                  16.

                  sajnálatát fejezi ki amiatt, hogy az értékelő bizottság nem alkalmazta a pályázati kiírásban közzétett súlyozást; üdvözli az ügynökség által adott azon tájékoztatást, miszerint olyan intézkedéseket hoztak, amelyek közé tartozik, hogy minden egyes közbeszerzésre vonatkozóan még a szerződés odaítélését megelőzően az adminisztratív igazgató elé terjesztik a mélyreható kereskedelmi értékelésre vonatkozó teljes körű dokumentációt; üdvözli az ügynökség tisztességes, átlátható és pontos közbeszerzés melletti elkötelezettségét, amely hozzájárul a szervezet pénzügyi hitelességéhez, és kéri az ügynökséget, hogy tegyen intézkedéseket ezen elkötelezettség teljes körű érvényre juttatása érdekében;

         Teljesítmény

         A szervezeti felépítés felülvizsgálata

                  17.

                  az éves tevékenységi jelentés alapján megállapítja, hogy a szervezeti felépítés 2009-ben elkezdődött felülvizsgálata 2010-ben folytatódott, és elkészült a 2012–2014-re vonatkozó többéves személyzetpolitikai terv és a 2011-re és 2012-re vonatkozó létszámtervek tervezete; szintén megállapítja, hogy 2010 végére a végrehajtásra vonatkozóan egy tanácsadó részletes tervet nyújtott be, amit az ügynökség testülete végül megvitatott és elfogadott;

         Pénzügyi beszámolás és elemzés

                  18.

                  nyugtázza az ügynökség éves tevékenységi jelentésében tett kijelentését, mely szerint az ügynökség költségvetési, pénzügyi és közbeszerzési osztálya bevezette az osztályszintű pénzügyi beszámolás és elemzés továbbfejlesztett módszerét; tudomásul veszi, hogy az osztályvezetők jelenleg költségvetési soronként részletes információkat kapnak a kiadásaikról és kötelezettségvállalásaikról, és hogy az információkat havonta és negyedévente teszik közzé, havi bontásban és összességében összehasonlítva az összegeket az előző és az azt megelőző évi költségvetéssel;

                  19.

                  véleménye szerint e módszer pontos alkalmazásának jobb költségvetési és pénzgazdálkodást kell eredményeznie; felhívja az ügynökséget, hogy tájékoztassa a mentesítésért felelős hatóságot a módszer megvalósítását követően elért konkrét eredményekről;

         Az adminisztratív igazgató feladatai

                  20.

                  emlékeztet rá, hogy az ügynökség adminisztratív igazgatója tartozik elszámolással a mentesítésért felelős hatóság felé a költségvetés bevételeinek és kiadásainak végrehajtásáért, és hogy az ő feladata a szervezeti struktúra felállítása és az, hogy kialakítsa a lényegi hibáktól mentes végleges beszámoló elkészítésére vonatkozó belső irányítási és kontrollrendszereket, illetve eljárásokat, valamint hogy biztosítsa a beszámoló alapjául szolgáló tranzakciók jogszerűségét és szabályszerűségét;

                  21.

                  a Számvevőszék észrevételei alapján ugyanakkor tudomásul veszi, hogy a gyakorlatban nem az adminisztratív igazgató felel a napi irányítással kapcsolatos döntések többségéért, ezeket ugyanis a 2002/187/IB alapító határozat vonatkozó rendelkezéseinek értelmében az ügynökség testülete hozza meg; felszólítja az ügynökséget, hogy a lehető legsürgősebben foglalkozzon ezen anomáliával és vizsgálja azt felül; rámutat arra, hogy amennyiben fennmarad a kétértelmű helyzet, az ügynökségre vonatkozó új szabályzatnak foglalkoznia kell e strukturális hiányossággal;

                  22.

                  tudomásul veszi az ügynökség által nyújtott tájékoztatásból, hogy a testületnek nem áll módjában újra meghatározni az adminisztratív igazgató és a testület szerepét és feladatait, amire az elszámoltathatóság terén meglévő átfedések feloldása érdekében lenne szükség, azonban intézkedéseket hoztak annak biztosítása érdekében, hogy az adminisztratív igazgató feladatkörével összhangban végezhesse tevékenységét;

         Éves munkaprogram

                  23.

                  hangsúlyozza annak fontosságát, hogy az ügynökség mutatóit összekapcsolják az ügynökség célkitűzéseivel, költségvetésével és éves munkaprogramjával, annak érdekében, hogy az érdekeltek értékelni tudják az ügynökség teljesítményét; ezért sürgeti az ügynökséget, hogy tájékoztassa a mentesítésért felelős hatóságot az ügynökség által meghatározott kulcsfontosságú mutatókról, és arról, hogy azok hogyan kapcsolódnak a célkitűzésekhez, a költségvetéshez és az éves munkaprogramhoz;

                  24.

                  úgy véli, hogy az ügynökség éves munkaprogramjának kialakítását támogató belső eljárása nagyban befolyásolja az ügynökség által az érdekeltek és a mentesítésért felelős hatóság számára biztosított információk megbízhatóságát; ezért sürgeti az ügynökséget, hogy következetes tervezést folytasson, valamint megfelelő eljárásokat és útmutatókat, továbbá elegendő dokumentációt biztosítson éves munkaprogramjának támogatására, annak érdekében, hogy az összes elvégzett tevékenységről és a tevékenységenként betervezett erőforrásokról információkat tudjon szolgáltatni;

                  25.

                  aggodalmának ad hangot amiatt, hogy a 2002/187/IB alapító határozat nem rögzíti, ki felel az éves munkaprogram elkészítéséért és elfogadásáért; úgy véli, hogy ez zavart okozhat, és oda vezethet, hogy senki sem vállal felelősséget az éves munkaprogram elkészítéséért és elfogadásáért; ezért felszólítja az ügynökséget, hogy gyorsan orvosolja ezt a hiányosságot, és tájékoztassa a mentesítésért felelős hatóságot a megtett lépésekről;

                  26.

                  sürgeti az ügynökséget annak biztosítására, hogy a költségvetés végrehajtásának jogalapját ne vonják kétségbe, és hogy az éves munkaprogram teljes legyen, és tartalmazza az összes szükséges információt (azaz az összes az ügynökség által elvégzett tevékenységgel és a tevékenységenként betervezett erőforrásokkal kapcsolatos információkat);

                  27.

                  felszólítja az ügynökséget, hogy az operatív és a támogató tevékenységekre egyaránt dolgozzon ki az informatikai stratégiára vonatkozó többéves tervet;

         Belső ellenőrzés

                  28.

                  nyugtázza, hogy a Belső Ellenőrzési Szolgálat 12 „nagyon fontos” ajánlása továbbra sem került lezárásra, beleértve két olyan ajánlást, amelyet az ügynökség jelentése szerint már végrehajtottak, és felszólítja a Belső Ellenőrzési Szolgálatot annak tisztázására, hogy jelenleg hogyan áll a megvalósítás;

                  29.

                  megállapítja, hogy nyolc „nagyon fontos” ajánlás esetében a megvalósítás az ügynökség által az eredeti cselekvési tervben meghatározott időponthoz képest késik; megjegyzi, hogy ezek közül a következő hat ajánlás esetében a késés meghaladja a tizenkét hónapot:

                              —

                              a kivételek nyilvántartásában szereplő tartalom felülvizsgálata és kiigazítása,

                              —

                              humánerőforrás-gazdálkodási terv kidolgozása,

                              —

                              a HR-tevékenységek felügyeletének megerősítése,

                              —

                              az ideiglenes alkalmazottak számának csökkentése,

                              —

                              a humánerőforrás-osztály átszervezése,

                              —

                              az integrált humánerőforrás-gazdálkodási informatikai eszköz bevezetése;

                  30.

                  sürgeti az ügynökséget, hogy fordítson megfelelő figyelmet a Belső Ellenőrzési Szolgálat ajánlásaira, és tájékoztassa a mentesítésért felelős hatóságot az e téren megtett lépésekről;

                  31.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  32.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (7).

         (1)  HL C 366., 2011.12.15., 140. o.

         (2)  HL L 248., 2002.9.16., 1. o.

         (3)  HL L 63., 2002.3.6., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 215. o.

         (6)  HL L 64., 2010.3.12., 1052. o.

         (7)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Eurojust

                  2006

                  2007

                  2008

                  2009

                  Teljesítmény

                  tárgytalan

                  A mutatószámok hiánya, a felhasználói elégedettség mérésének hiányossága és a költségvetés és a munkaprogram közötti koordináció hiánya megnehezíti az Eurojust teljesítményének mérését

                  Felszólítja az ügynökséget, hogy tájékoztassa a mentesítésért felelős hatóságot a kulcsfontosságú mutatókról, és arról, hogy azok hogyan kapcsolódnak az ügynökség célkitűzéseihez, költségvetéséhez és munkaprogramjához

                  Átvitt előirányzatok

                  Az évenkéntiség és az egyediség elvét nem tartják be pontosan: a költségvetési gazdálkodás során magas a költségvetési sorok közötti átcsoportosítás aránya, és az alátámasztó dokumentáció számos esetben nem volt teljes

                  Az évenkéntiség elvét nem tartották be pontosan: az átvitt előirányzatok aránya magas, a programozás és az ellenőrzés gyenge (költségvetés: 18 900 000 EUR; előirányzatok: 18 000 000 EUR; átvitel: 5 200 000 EUR)

                              —

                              Az évenkéntiség elvét nem tartották be pontosan: magas volt az előző évről átvitt, majd pedig törölt előirányzatok aránya (törlésre került 1 000 000 EUR, azaz az átvitt előirányzatok 25 %-a)

                              —

                              Felszólítja a Bizottságot, hogy az Eurojust készpénzállományát a lehető legalacsonyabb szinten tartsa; az Eurojust folyamatosan magas készpénzállománnyal rendelkezik (2008 decemberében: 4 612 878,47 EUR)

                              —

                              A Számvevőszék nem fogalmazott meg észrevételeket az előirányzatok átvitelének és törlésének 2009-es szintjéről

                              —

                              Az előző mentesítési eljárásokhoz hasonlóan felhívja az ügynökséget, hogy tájékoztassa a mentesítésért felelős hatóságot arról, milyen lépéseket tesznek az előirányzatok átvitelének elkerülésére

                  Közbeszerzési eljárások

                  Hiányosságok tapasztalhatóak a közbeszerzési eljárásokban

                  Az előző két évhez hasonlóan hiányosságok tapasztalhatóak a közbeszerzési eljárásokban (azaz az ügynökség szabályellenesen hosszabbított meg szerződéseket)

                  Az előző három évhez hasonlóan hiányosságok tapasztalhatóak a közbeszerzési eljárásokban: a közbeszerzési eljárások értékét az esetek többségében nem mérték fel az eljárás elindítása előtt; hiányosságokra derült fény a szerződések ellenőrzésének és a közbeszerzési ügyletek tervezésének terén; elszólítja az ügynökséget, hogy tájékoztassa a mentesítésért felelős hatóságot arról, hogyan tervezik a helyzet megoldását

                  Gratulál az ügynökségnek, amiért intézkedéseket állapított meg a releváns termékek/szolgáltatások piaci értékének a beszerzési eljárás megkezdése előtt történő értékelésére; ezt a kezdeményezést a többi ügynökség által is követendő, fontos gyakorlatnak tartja; üdvözli továbbá az ügynökség 2009-re vonatkozó éves beszerzési tervét, amely nagymértékben segítette az ügynökség részlegeit és szolgálatait pályázataik lebonyolításában; úgy véli, hogy ezek a kezdeményezések javítják az utalványozó ellenőrző és irányító szerepét

                  Humánerőforrás

                  tárgytalan

                              —

                              Hiányosságok tapasztalhatóak a felvételi eljárásokban

                              —

                              A betöltetlen álláshelyek aránya 2007 és 2008 vége között 34 %-ról 25 %-ra csökkent

                              —

                              Hiányosságok tapasztalhatóak a munkaerő-felvételi tervezésben

                              —

                              Hiányosságok tapasztalhatóak a munkaerő-felvételi eljárások tervezésében és végrehajtásában: az álláshelyek 26 %-a továbbra is betöltetlen

                              —

                              Az Eurojust nem tartotta tiszteletben az egyediség elvét

                              —

                              Felhívja az ügynökséget, hogy tájékoztassa a mentesítésért felelős hatóságot az új felvételi eljárásáról

                              —

                              A Számvevőszék hiányosságokról számol be a munkaerő-felvételi eljárások tervezése és végrehajtása terén (az álláshelyek 24 %-a továbbra is betöltetlen)

                              —

                              Sürgeti az ügynökséget, hogy dolgozzon ki átfogó felvételi cselekvési tervet a betöltetlen álláshelyek jelentős mértékű csökkentése érdekében, és erről tájékoztassa a mentesítésért felelős hatóságot;

                              —

                              felszólítja az ügynökséget, hogy az IAS által javasoltaknak megfelelően csökkentse az ideiglenes alkalmazottak számát

                              —

                              Aggályosnak tartja, hogy a Számvevőszék jelentése alapján az ügynökségnél hat középvezetői álláshelyből hármat ideiglenes jelleggel, „megbízott” alkalmazottakkal töltöttek be

                  Belső ellenőrzés

                  tárgytalan

                  tárgytalan

                  Felszólítja az ügynökséget, hogy hajtsa végre a Belső Ellenőrzési Szolgálat mind a 26 ajánlását; felszólítja az ügynökséget, hogy a humánerőforrás-gazdálkodás terén haladéktalanul hajtsa végre az alábbi ajánlásokat: készítsen rövid távú tervet a jelenleg betöltetlen állások betöltésére; a humánerőforrás-osztály átszervezése; az ideiglenes alkalmazottak számának csökkentése; a felvételi eljárás megerősítése; végrehajtási szabályok elfogadása a szakmai előmenetelre vonatkozóan; a felvételi bizottság függetlenségének biztosítása; a közbeszerzési eljárások megfelelő végrehajtásának biztosítása

                  Felszólítja az ügynökséget, hogy tájékoztassa a mentesítésért felelős hatóságot arról, hogy milyen okokból késlekedik az IAS által 2008. december 31-én tett ajánlások végrehajtása, és hogy haladéktalanul tegyen lépéseket a felvételi eljárás javítására, az ideiglenes alkalmazottak számának csökkentésére, a humánerőforrás (HR) részleg átszervezésére, humánerőforrás-gazdálkodási terv kidolgozására, a HR-tevékenységek felügyeletének megerősítésére és a kivételek nyilvántartásában szereplő tartalom felülvizsgálatára


title: 2012/582/EU: Az Európai Parlament határozata ( 2012. május 10. ) az Európai Hálózat- és Információbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Hálózat- és Információbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/221

         AZ EURÓPAI PARLAMENT HATÁROZATA
   (2012. május 10.)
   az Európai Hálózat- és Információbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/582/EU)
   AZ EURÓPAI PARLAMENT,

               —

               tekintettel az Európai Hálózat- és Információbiztonsági Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Hálózat- és Információbiztonsági Ügynökség 2010-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (3) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0136/2012),

               1.

               mentesítést ad az Európai Hálózat- és Információbiztonsági Ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Hálózat- és Információbiztonsági Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 15. o.

      (2)  HL L 248., 2002.9.16., 1. o.

      (3)  HL L 77., 2004.3.13., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Hálózat- és Információbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Hálózat- és Információbiztonsági Ügynökség 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Hálózat- és Információbiztonsági Ügynökség 2010-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (3) és különösen annak 17. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0136/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Hálózat- és Információbiztonsági Ügynökség (a továbbiakban: „ügynökség”) 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2011. május 10-én a Parlament megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                              —

                              aggodalmának adott hangot amiatt, hogy a Számvevőszék az ügynökség teljes költségvetésének 19 %-át képviselő előirányzatok átviteléről számolt be,

                              —

                              sürgette az ügynökséget, hogy vezessen be egy teljes körű leltárt, és biztosítsa a könyvelési adatok helyességét,

                              —

                              sürgette az ügynökséget, hogy:

                                          —

                                          javítsa a becslések és a felelős személyek átláthatóságát,

                                          —

                                          erősítse meg a közbeszerzések engedélyezését a finanszírozásról szóló döntés és a munkaprogram szintjén,

                                          —

                                          biztosítsa, hogy a kivételek éves tevékenységi jelentésben való közzététele átfogó módon történjék,

                                          —

                                          biztosítsa a lehetséges szabálytalanságok megfelelő nyomon követését,

                                          —

                                          fejlessze az utólagos ellenőrzéseket, és készítsen róluk jelentést;

                  C.

                  mivel az ügynökség 2010-es évi teljes költségvetése 8 113 188 EUR volt, ami 0,05 %-kal kevesebb, mint 2009-ben; mivel az ügynökség költségvetéséhez való kezdeti uniós hozzájárulás 2010-ben 7 288 200 EUR-t tett ki (6), szemben a 2009-es 7 800 000 EUR-val;

         Költségvetési és pénzgazdálkodás

                  1.

                  emlékeztet rá, hogy az Unió kezdeti hozzájárulása az ügynökség költségvetéséhez 2010-ben 7 288 200 EUR-t tett ki; megállapítja ugyanakkor, hogy ezt az összeget kiegészítette a többlet visszafizetéséből befolyó 640 000 EUR, így az Unió teljes hozzájárulása 2010-ben elérte a 7 928 200 EUR-t;

                  2.

                  az ügynökség 2010-es pénzügyi évre vonatkozó éves beszámolója alapján megállapítja, hogy kezdeti költségvetése 7 928 200 EUR-t tett ki; megállapítja ugyanakkor, hogy az igazgatótanács az EFTA-országok hozzájárulásának figyelembevétele érdekében 184 988 EUR-val módosította a költségvetést;

                  3.

                  az éves beszámoló alapján megállapítja, hogy a 2009-es 94,40 %-os arányhoz képest az előirányzatok 99,95 %-át lekötötték, míg a kifizetések a kezelt összes előirányzat 76,46 %-át érték el a 2009-es 75,67 %-hoz képest;

         Előirányzatok átvitele

                  4.

                  az ügynökség éves beszámolója alapján megállapítja, hogy a 2010 végéig szerződéssel lekötött, de még ki nem fizetett kötelezettségvállalási előirányzatokból 1 987 011 EUR összeget vittek át 2011-re; megállapítja továbbá, hogy a 2010-ben átvitt és törölt összes előirányzat 89 185 EUR-t tesz ki;

                  5.

                  aggodalmát fejezi ki amiatt, hogy a Számvevőszék ismételten arról számolt be, hogy az átvitelek 52 %-a az ügynökség operatív költségvetéséből történt (III. cím); aggodalmát fejezi ki amiatt, hogy ez a helyzet az ügynökség III. címből fedezett tevékenységeinek késedelmes megvalósulására utal, és ezáltal sérül az évenkéntiség költségvetési alapelve; ezért újból felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

         Közbeszerzési eljárások

                  6.

                  elismeri, hogy az ügynökség 2011-ben utólagos ellenőrzéseket hajtott végre a közbeszerzési eljárások terén a belső ellenőrzés teljesítményének fokozása érdekében; mindazonáltal sürgeti az ügynökséget, hogy emellett hatékony előzetes ellenőrzési intézkedéseket is dolgozzon ki a közbeszerzés hiányosságainak megelőzése érdekében; kéri továbbá, hogy a Számvevőszék ellenőrizze ezen intézkedések hatékonyságát;

                  7.

                  úgy értesült az ügynökségtől, hogy mind a becslések, mind pedig a projektekért felelős személyek tekintetében javította az átláthatóságot; megerősítette a beszerzések engedélyezését a finanszírozási határozat és a munkaprogram szintjén; biztosította, hogy a kivételek éves tevékenységi jelentésben való közzététele átfogó módon történjék; valamint biztosította a lehetséges szabálytalanságok megfelelő nyomon követését; felhívja mindazonáltal a Számvevőszéket, hogy biztosítsa a mentesítésért felelős hatóságot ezen intézkedések hatékonyságáról;

                  8.

                  az éves beszámolóból úgy látja, hogy az ügynökség a 2010-ben indított közbeszerzési eljárások eredményeképpen az alábbiak szerint ítélt oda szerződéseket:

                              —

                              52 szerződés, ebből 20 szolgáltatási szerződés és 9 szolgáltatási keretszerződés,

                              —

                              233 beszerzési megrendelés, amelyek közül 79-et egy meglévő szolgáltatási keretszerződés értelmében állítottak ki,

                              —

                              36 közbeszerzési eljárás indult, ebből 13 nyílt eljárás;

         Visszatérítés a fogadó tagállam adóhatóságától

                  9.

                  ismét csalódottan veszi tudomásul, hogy az előző év óta nem történt előrelépés az ügynökség által a fogadó tagállam adóhatóságának előre kifizetett 45 000 EUR-nyi héa összegének visszatérítése kapcsán; ezért sürgeti az ügynökséget, hogy tájékoztassa a mentesítésért felelős hatóságot, miután a fogadó tagállam visszatérítette ezt az összeget;

         Humánerőforrás (HR)

                  10.

                  aggodalmának ad hangot amiatt, hogy még mindig vannak hiányosságok a munkaerő-felvételi eljárásokban, amelyek veszélyeztetik ezek átláthatóságát; elismeri, hogy a Számvevőszék jelentése szerint a felvételi bizottságok nem határozták meg előre sem a felvételi beszélgetésre való behíváshoz szükséges minimumpontszámot, sem a tartaléklistára való felvételhez szükséges feltételeket; sürgeti ezért az ügynökséget, hogy orvosolja ezt a helyzetet és tájékoztassa a mentesítésért felelős hatóságot a megtett lépésekről; megjegyzi továbbá, hogy az ügynökség által tett lépések e tekintetben mindeddig elégtelennek bizonyultak; úgy véli, hogy a mentesítésért felelős hatóságnak nem szabad többé elfogadnia e hiányosság ismételt előfordulását;

                  11.

                  az éves beszámoló alapján megállapítja, hogy az ügynökség személyzete a 2010-es év végén 40 ideiglenes alkalmazottból és 11 szerződéses alkalmazottból állt; megállapítja továbbá, hogy 2010 végén 4 ideiglenes alkalmazotti és 2 szerződéses alkalmazotti álláshely volt betöltetlenül, és hogy 3 ideiglenes alkalmazott felvételi eljárása 2010 negyedik negyedévében lezárult, míg a szerződéses alkalmazottakra vonatkozó felvételi eljárások 2011 elején indultak meg;

                  12.

                  ezenfelül az éves tevékenységi jelentés alapján megállapítja, hogy az ügynökség HR-részlegének prioritásai 2010-re az alábbiak voltak:

                              —

                              visszatérő erőforrás-tervezés (személyzetpolitikai terv),

                              —

                              mérhető megerősítő intézkedések a személyzet megtartása érdekében,

                              —

                              szolgáltatások elektronikus munkafolyamatok révén,

                        ezért felhívja a Számvevőszéket, hogy erősítse meg a mentesítésért felelős hatóság számára, hogy e prioritásokat hatékonyan megvalósították-e;

         Belső ellenőrzési rendszerek

                  13.

                  elismeri, hogy az ügynökség – amint azt a 2010-es évre szóló munkaprogramja is előirányozza – belső eljárásait és belső ellenőrzését valamennyi pénzügyi folyamat vonatkozásában végrehajtja és megszilárdítja;

         Belső ellenőrzés

                  14.

                  emellett elismeri az ügynökség számára, hogy a Belső Ellenőrzési Szolgálat (IAS) elvégzett egy, az enyhe kockázatokra vonatkozó értékelést az ellenőrzés prioritásainak és az IAS 2010 és 2010 közötti időszakra vonatkozó ellenőrzési tervének aktualizálása céljából; megjegyzi különösen, hogy az ügynökségre fokozott kockázat vonatkozik a tervezés, számvitel, költségvetés-végrehajtás, IT-fejlesztés és -igazgatás, az üzletmenet-folytonosság, az érdekelt felekkel fenntartott kapcsolatok, a külső kommunikáció, valamint a hatásvizsgálat és értékelés terén; ezért sürgeti az ügynökséget, hogy haladéktalanul dolgozza ki a szükséges intézkedéseket a fent említett területeket érintő kockázatok mérséklése érdekében;

                  15.

                  megállapítja, hogy az IAS 2010-ben „tervezés: érdekelt felek és operatív célok” tárgyú ellenőrzést végzett a belső ellenőrzési rendszer megfelelőségének és hatékonyságának értékelésére és az arra vonatkozó megfelelő biztosítékok megszerzésére, amely ellenőrzés az érdekelt felek hozzájárulásához és szükségleteihez, valamint az operatív tevékenységek prioritásai tekintetében az erőforrások elosztásának hatékonyságához kapcsolódott;

                  16.

                  az ügynökség tájékoztatása alapján nyugtázza, hogy az IAS tíz ajánlást fogalmazott meg, amelyek közül hármat „nagyon fontosnak”, hetet pedig „fontosnak” minősített; megállapítja, hogy ezek a „nagyon fontos ajánlások” az alábbiakat érintik:

                              —

                              a részvényesek elvárásainak feltérképezése,

                              —

                              a részvényesek bevonása a projekttervezésbe,

                              —

                              a részvényesekkel fenntartott kapcsolatok kezelésének javítása megfelelő informatikai eszköz révén;

                  17.

                  ezért sürgeti az ügynökséget, hogy továbbra is:

                              —

                              vonja be a részvényeseket az ügynökség ideiglenes munkaprogramjának kidolgozása előtt/során,

                              —

                              fejlesszen ki többéves keretet, amely meghatározza az érdeklődésre számot tartó területeket és a prioritásokat,

                              —

                              erősítse meg a részvényesek visszajelzéseinek felhasználását,

                        ezenfelül kéri az ügynökséget, hogy tájékoztassa a mentesítésért felelős hatóságot az e tekintetben tett intézkedésekről;

                  18.

                  megjegyzi, hogy a 2009-es ellenőrzéssel összefüggésben a közbeszerzésre vonatkozóan tett négy nagyon fontos ajánlást az ügynökség beszámolója szerint végrehajtotta, amit jelenleg az IAS ellenőriz;

                  19.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  20.

                  a mentesítő határozatát kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (7).

         (1)  HL C 366., 2011.12.15., 15. o.

         (2)  HL L 248., 2002.9.16., 1. o.

         (3)  HL L 77., 2004.3.13., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 186. o.

         (6)  HL L 64., 2010.3.12., 759. o.

         (7)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Hálózat- és Információbiztonsági Ügynökség

                  2006

                  2007

                  2008

                  2009

                  Teljesítmény

                  tárgytalan

                  tárgytalan

                              —

                              Felhívja az ügynökséget, hogy az ebben az évben és az ezt megelőző években végrehajtott műveletekről készítsen időrendi elemzést

                  tárgytalan

                  Költségvetési és pénzügyi irányítás

                              —

                              Az ügynökség költségvetésének végrehajtása nem követte szigorúan az évenkéntiség és a célhoz kötöttség elvét: a műveletek az év utolsó negyedére összpontosultak

                              —

                              Hiányosságok az operatív tevékenységek végrehajtása terén: az operatív tevékenységekre vonatkozó kötelezettségvállalások 40 %-át és a kifizetések több mint 50 %-át novemberben és decemberben hajtották végre

                              —

                              Hiányosságok a közbeszerzési eljárásban (az ajánlatok előválogatását nem indokolták, az értékelő dokumentumokat az értékelőbizottság nem írta alá, az akták rendezetlenek és hiányosak voltak)

                              —

                              A Számvevőszék hiányosságokat tárt fel az eljárásokban: egy keretszerződés költségvetésének alulbecslése (egy hároméves szolgáltatási keretszerződés esetében az igényeket alábecsülték, és az erre a kiadásra rendelkezésre álló teljes éves költségvetést hat hónapon belül kimerítették)

                              —

                              Kéri a Bizottságot, vizsgálja meg, miként lehetne biztosítani, hogy a szükségletalapú készpénzgazdálkodás elve maradéktalanul érvényesüljön

                              —

                              Felszólítja a Bizottságot annak biztosítására, hogy az ügynökség készpénzállományát tartósan a lehető legalacsonyabban tarthassa

                              —

                              Aggasztónak találja, hogy a Számvevőszék az ügynökség teljes költségvetésének 19 %-át képviselő előirányzatok átviteléről számolt be

                  Belső ellenőrzés és humánerőforrások

                              —

                              Nem dokumentált belső ellenőrzési eljárások: átláthatóságot és hatékony és eredményes pénzgazdálkodást kell biztosítaniuk

                  tárgytalan

                              —

                              Eredmények a Belső Ellenőrzési Szolgálat mind a nyolc ajánlásának végrehajtása terén: személyzeti politika, a 2008-ban lezáruló szerződések megújítása, a felvételi bizottságok függetlensége, képzési szolgáltatások és az előléptetési eljárás átláthatósága

                              —

                              Hiányosságok a személyzeti kiválasztási eljárások terén

                              —

                              Felhívja az ügynökséget, hogy egy szakértő segítségével vezessen be utólagos ellenőrzéseket

                              —

                              Sürgeti az ügynökséget, hogy vezessen be egy teljes körű leltárt, és biztosítsa a könyvelési adatok helyességét

                  Közbeszerzési eljárás

                  tárgytalan

                  tárgytalan

                  tárgytalan

                              —

                              Felhívja az ügynökséget, hogy a szerződések és beszerzési eljárások helyes alkalmazása érdekében erősítse meg belső ellenőrzési mechanizmusait

                              —

                              Sürgeti az ügynökséget, hogy:

                              —

                              növelje a becslések és a felelős személyek átláthatóságát,

                              —

                              erősítse meg beszerzési engedélyezését a finanszírozási határozat és a munkaprogram szintjén,

                              —

                              biztosítsa, hogy a kivételek éves tevékenységi jelentésben való közzététele átfogó módon történjék,

                              —

                              biztosítsa a lehetséges szabálytalanságok megfelelő nyomon követését,

                              —

                              fejlessze az utólagos ellenőrzéseket, és készítsen róluk jelentést